প্রাচ্যধারার ধোয়া পদ্ধতিতে গতি, ভঙ্গি, ছন্দ ও ব্যঞ্জনা দিয়ে চিত্রকর্মে ভাবকে প্রকাশ করার রূপই প্রাচ্যচিত্রকর্ম হিসেবে পরিচিত। প্রাচ্যধারার চিত্রকর্মে অত্যন্ত গুরুত্বপূর্ণ বিষয় হলো রূপান্তর বা একরূপ থেকে অন্যরূপে পরিবর্তন। যার ফলে চিত্রকর্মগুলো দেখামাত্রই টেনে নিয়ে যায় চিত্রকর্মের গভীরে। বাংলাদেশ ও ভারতের শিল্পীদের এমনই সৃজনধারার চিত্রকর্ম নিয়ে ঢাকা বিশ্ববিদ্যালয়ের চারুকলা অনুষদের জয়নুল গ্যালারিতে গতকাল মঙ্গলবার থেকে শুরু হয়েছে প্রাচ্যধারার চিত্রকর্ম প্রদর্শনী।